უნივერსიტეტის ღონისძიებების პორტალი

„ევროკავშირთან ასოცირების ხელშეკრულება: ბუნების დაცვისა და ენერგეტიკის სექტორის შესაძლებლობები და გამოწვევები“
2015-03-25 10:00 (Asia/Dubai)
25 მარტს, 10:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტემპუსის პროექტის – REGENLAW – შემაჯამებელი შეხვედრა. შეხვედრის თემაა: „ევროკავშირთან ასოცირების ხელშეკრულება: ბუნების დაცვისა და ენერგეტიკის სექტორის შესაძლებლობები და გამოწვევები“. შეხვედრის ფარგლებში ევროპელი და ქართველი ექსპერტები წაიკითხავენ საინტერესო ლექციებს მოცემულ საკითხზე.
დრო: 25 მარტი, 10:00 საათი
ადგილმდებარეობა: ილიას სახელმწიფო უნივერსიტეტის G კორპუსი (ყოფილი ენციკლოპედიის შენობა; გ. წერეთლის ქ. №2)
დასწრება თავისუფალია.
ლექციები ჩატარდება ინგლისურ ენაზე.

"ქართული რომანტიზმის პოეტიკა" - თამარ ლომიძის წიგნის პრეზენტაცია
2015-03-25 17:00
25 მარტს, ოთხშაბათს, 17:00 საათზე, ილიას სახელმწიფო უნივერსიტეტის წიგნის სახლში “ლიგამუსი” ილიაუნის შედარებითი ლიტერატურის ინსტიტუტი გიწვევთ ინსტიტუტის წევრის, თამარ ლომიძის, წიგნის – “ქართული რომანტიზმის პოეტიკა” – პრეზენტაციაზე.
დასწრება თავისუფალია.
წიგნის შესახებ დამატებითი ინფორმაცია იხილეთ აქ.

გიორგი მაისურაძისა და ფრანცისკა თუნ-ჰოჰენშტაინის წიგნის პრეზენტაცია
2015-03-25 19:00
25 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ სოციალური და კულტურის კვლევების ინსტიტუტი გიწვევთ გიორგი მაისურაძისა და ფრანცისკა თუნ-ჰოჰენშტაინის წიგნის პრეზენტაციაზე. წიგნი, სახელწოდებით „Sonniges Georgien. Figuren des Nationalen im Sowjetimperium“ („მზიური საქართველო“. ნაციონალურის ფიგურები საბჭოთა იმპერიაში“, ბერლინი 2015) გამოიცა ბერლინის ლიტერატურისა და კულტურის კვლევების ცენტრის (ZfL) მიერ. პრეზენტაციას წარუძღვებიან წიგნის თანაავტორი გიორგი მაისურაძე და სოციალური და კულტურის კვლევების ინსტიტუტის თანამშრომლები: ლუკა ნახუცრიშვილი და ბაია ჯანელიძე.
სტალინისდროინდელი საბჭოთა კავშირი იყო ადგილი, სადაც ტერორი და ძალადობა სუფევდა, მაგრამ საჯარო პროპაგანდაში ის იმავდროულად „ძმობისა“ და „ერთა მეგობრობის“ ნავსაყუდელს განასახიერებდა. იმხანად კულტურის პოლიტიკა მიზნად ისახავდა ეროვნული კულტურების მთელ საბჭოთა არეალზე წარმოდგენასა და „მრავალეროვანი“ საბჭოთა ლიტერატურისა თუ საბჭოთა კულტურის დამკვიდრებას. გაბატონებულ იდეოლოგიასთან ზიარების მიუხედავად, „ნაციონალურის“ ფიგურების არსენალი არამც და არამც არ იყო ყველასათვის თანაბარი, არამედ დამოკიდებული იყო ცალკეული ერების გარკვეულ ისტორიულ და (რელიგიურ-)კულტურულ ტრადიციებზე.
წიგნში საქართველოს მაგალითზე ნაჩვენებია „ეროვნულის“ საიდენტიფიკაციო ფიგურების შექმნისა და მოდიფიკაციის მეშვეობით ახალი საბჭოთა ერის ჩამოყალიბების პროცესი. განსაკუთრებული ყურადღება ექცევა სტალინის პერიოდის ქართული ლიტერატურის, ისტორიოგრაფიის, ფილოლოგიის ანალიზს, აგრეთვე პანთეონებისა და ქართული კულტურის რეპრეზენტანტი გამოჩენილი ადამიანების – მათ შორის, სტალინის, როგორც „ყველაზე დიდი ქართველის“ – სახეების შექმნის სპეციფიკას.
წიგნის პრეზენტაცია ჩატარდება „საბჭოთა პარადიგმების“ შეხვედრების ციკლის ფარგლებში.
დრო: 25 მარტი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

FabLab Iliauni - საინფორმაციო შეხვედრა
2015-03-26 16:00
26 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში მომავლის სამრეწველო ინოვაციების ლაბორატორია – FabLab Iliauni გიწვევთ საინფორმაციო შეხვედრაზე, რომლის მიზანია სტუდენტებისათვის FabLab-ის უახლესი ტექნოლოგიური შესაძლებლობების გაცნობა და მათი დაინტერესება ამ შესაძლებლობების გამოყენებით.
FabLab Iliauni ილიას სახელმწიფო უნივერსიტეტის თანამედროვე ციფრული და კომპიუტერული ტექნიკით აღჭურვილი ლაბორატორიაა უახლესი დაზგა-დანადგარებით, რაც საშუალებას იძლევა, ციფრულ ფორმატში შეიქმნას სასურველი ტექნოლოგიურ-ინოვაციური პროდუქტი.
FabLab Iliauni შენი ინოვაციური პროდუქტის ტექნოლოგიური მხარდამჭერია.
დრო: 26 მარტი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია
დასწრება თავისუფალია.

მთარგმნელები ილიაუნის ლიტერატურულ კლუბში - შეხვედრა თამარ კვიჟინაძესთან
2015-03-26 19:00
26 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი სტუმრად იწვევს თამარ კვიჟინაძეს, რომელმაც სხვადასხვა დროს თარგმნა: ერლენდ ლუს “ნაივური. სუპერი”, ოსნე საიეშტადის”ქაბულელი წიგნებით მოვაჭრე” და “გროზნოს ანგელოზი”, კნუტ ჰამსუნის “მისტერიები”, ჰენინგ კრამერ დალის “ხე, რომელსაც მშვიდად დგომა არ შეეძლო”, ასევე – ლიტერატურულ პერიოდიკაში გამოქვეყნებული ცალკეული მოთხრობები და ნოველები.
”მისტერიები“ ილიაუნის ლიტერატურული პრემიის ერთ-ერთი ფინალისტი რომანია, რომელიც თამარ კვიჟინაძემ 2011 წელს თარგმნა. რომანი ”ბაკურ სულაკაურის გამომცემლობამ” გამოსცა. მომხსენებელი კნუტ ჰამსუნის შემოქმედებაზე, ”მისტერიებზე“ და რომანის თარგმნის პროცესზე ისაუბრებს.
დრო: 26 მარტი, 19:00 საათი
ადგილმდებარეობა: წიგნის სახლი ”ლიგამუსი“
დასწრება თავისუფალია.

საჯარო ლექცია: საქართველოს სოციალურ-ეკონომიკური განვითარების სტრატეგია "საქართველო 2020” და მისი ძირითადი გამოწვევები
2015-03-27 11:00
27 მარტს, 11:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, გოეთეს ინსტიტუტის წარმომადგენელი, გიორგი ხიშტოვანი, წაიკითხავს საჯარო ლექცია თემაზე – საქართველოს სოციალურ-ეკონომიკური განვითარების სტრატეგია “საქართველო 2020” და მისი ძირითადი გამოწვევები.
დასწრება თავისუფალია.

საინფორმაციო შეხვედრა: ტრენინგი სოციალური მედიამენეჯერებისთვის
2015-03-27 13:00
27 მარტს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, მარიამ ფერიშვილი გამართავს საინფორმაციო შეხვედრას თემაზე – ტრენინგი სოციალური მედიამენეჯერებისთვის.
დასწრება თავისუფალია.

სტენფორდის უნივერსიტეტის პროფესორების, ლარი დაიმონდის და სტივ კრასნერის, საჯარო ლექცია
2015-03-27 15:00
27 მარტს, 15:00 საათზე, ილიას სახელმწიფო უნივერსიტეტის B 202 აუდიტორიაში, მოხსენებებს წაიკითხავენ
ლარი დაიმონდი (Larry Diamond), სტივ კრასნერი (Stephen D. Krasner) და გია ნოდია.
მოდერატორი: დავით აფრასიძე
თემა: დემოკრატია და სახელმწიფოს მშენებლობა პოსტსაბჭოთა სივრცეში: სად ვართ 25 წლის შემდეგ (Democracy and State-Building in the Post-Soviet Realm:Where We Stand Twenty-Five Years Later)
შეხვედრა იმართება ეკონომიკური პოლიტიკის კვლევის ცენტრისა და სტენფორდის უნივერსიტეტის დემოკრატიის, განვითარებისა და კანონის უზენაესობის ცენტრის (CDDRL) ერთობლივი კონფერენციის- „დემოკრატიის არსი: საგარეო, ეკონომიკური და უსაფრთხოების პოლიტიკის არჩევანი რეგიონში”- ფარგლებში, ფონდ “ღია საზოგადოება – საქართველოს” (OSGF), საქართველოში აშშ-ის საელჩოსა და ნატოს სახალხო დიპლომატიის განყოფილების (NATO Public Diplomacy Division) მხარდაჭერით.
ლარი დაიმონდის შესახებ
ლარი დაიმონდი (Larry Diamond) უფროსი მკვლევარია Hoover Institution-ში და სტენფორდის უნივერსიტეტში (Freeman Spogli Institute for International Studies) ხელმძღვანელობს დემოკრატიის, განვითარების და კანონის უზენაესობის ცენტრს (CDDRL).
ლარი დაიმონდი გახლავთ Journal of Democracy-ს დამფუძნებელი თანარედაქტორი და International Forum for Democratic Studies of the National Endowment for Democracy-ს უფროსი კონსულტანტი.

ლარი დაიმონდის ვრცელი ბიოგრაფია იხილეთ აქ.

სტივ კრასნერის შესახებ
სტივ კრასნერი (Stephen D. Krasner) უფროსი მკვლევარია Hoover Institution-ში და სტენფორდის
უნივერსიტეტში (Freeman Spogli Institute for International Studies). ასევე, სტენფორდის უნივერსიტეტის (Graham H. Stuart) საერთაშორისო ურთიერთობების პროფესორია.
სტივ კრასნერი სხვადასხვა წლებში ასწავლიდა როგორც ჰარვარდის, ასევე კალიფორნიის უნივერსიტეტებში. ის ფლობს ჰარვარდის უნივერსიტეტის დოქტორის ხარისხს პოლიტიკურ მეცნიერებებში.

სტივ კრასნერის ვრცელი ბიოგრაფია იხილეთ აქ.

ლარი დაიმონდს და სტივ კრასნერს მიენიჭებათ ილიას სახელმწიფო უნივერსიტეტის საპატიო დოქტორის წოდება.
შეხვედრაზე უზრუნველყოფილი იქნება სინქრონული თარგმანი. დასწრება თავისუფალია.
დრო: 27 მარტი, 15:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია, ი. ჭავჭავაძის გამზ. №32
იხილეთ საჯარო ლექციის პირდაპირი ვიდეოტრანსლაცია

თამაზ გაბისონიას საჯარო ლექცია - ”ქართული სიმღერა-გალობის ფენომენი“
2015-03-27 16:00
27 მარტს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, ასოცირებული პროფესორი თამაზ გაბისონია წაიკითხავს საჯარო ლექციას თემაზე – ”ქართული სიმღერა-გალობის ფენომენი“.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიეროაღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებასეძლევა შესაძლებლობა, მონაწილეობა მიიღოს თემატურ დისკუსიაში.
ლექციის დრო: 27 მარტი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

სემინარი თემაზე - ”ენერგეტიკა და გარემოს დაცვა”
2015-03-27 16:00
27 მარტს, პარასკევს, 16:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ანალიტიკური ცენტრი ”მსოფლიო გამოცდილება საქართველოსთვის” (WEG), ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტთან ერთად, ატარებს სემინარს – ”ენერგეტიკა და გარემოს დაცვა”.
დასწრება თავისუფალია.

„ჟან ანუი. ბიოგრაფია“ – ანკა ვისდეის წიგნის პრეზენტაცია
2015-03-27 18:00
27 მარტს, მსოფლიო თეატრის დღეს, 18:00 საათზე, ილიაუნის თეატრში ცნობილი მწერლის, ანკა ვისდეის წიგნის – „ჟან ანუი. ბიოგრაფია“ – პრეზენტაცია შედგება. პრეზენტაციას, ფრანკოფონიის დღეების ფარგლებში, „საფრანგეთის ინსტიტუტი საქართველოში“ გამართავს. პიესამ, რომელმაც ჟორჟ ულმონის პრემია მიიღო და ამერიკულ, გერმანულ და რუმინულ ენებზე ითარგმნა, ყველაზე მეტად გაუთქვა სახელი ავტორს. პრეზენტაციის შემდეგ, 20:00 საათზე, ილიაუნის თეატრი ჟან ანუის „ანტიგონეს“ წარმოგიდგენთ.
პრეზენტაციაზე დასწრება თავისუფალია.
დამატებითი ინფორმაცია იხილეთ აქ.

ლევან გიგინეიშვილი - ტოლერანტობის იდეა და ლიტერატურა
2015-03-27 19:00
27 მარტს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ლევან გიგინეიშვილი წაიკითხავს საჯარო ლექციას თემაზე – ტოლერანტობის იდეა და ლიტერატურა.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 27 მარტი, 19:00 საათი
ადგილმდებარეობა: წიგნის სახლი ”ლიგამუსი”

თეატრის საერთაშორისო დღისადმი მიძღვნილი ღონისძიება
2015-03-27 19:00
27 მარტს, 19:00 საათზე, ილიას სახელმწიფო უნივერსიტეტის D 301 აუდიტორიაში ხელოვნების სამეცნიერო-კვლევითი ინსტიტუტი ტრადიციულად ეხმიანება 1961 წლიდან ამოქმედებულ ინიციატივას და, თეატრის საერთაშორისო ინსტიტუტის საქართველოს ცენტრთან ერთად, გიწვევთ თეატრის საერთაშორისო დღისადმი მიძღვნილ ღონისძიებაზე. ღონისძიების ფარგლებში წავიკითხავთ მსოფლიოში ცნობილი პოლონელი რეჟისორის, კშიშტოფ ვარლიკოვსკის, წლევანდელ გზავნილს და ვაჩვენებთ მის მიერ ებრაული დრამატურგიის განვითარების ისტორიაში გამორჩეული დრამატურგის, ხანოხ ლევინის, პიესის მიხედვით დადგმული წარმოდგენის – „კრუმ“ – ვიდეოჩანაწერს (168 წუთი).
დრო: 27 მარტი, 19:00 საათი
ადგილმდებარეობა: ილიას სახელმწიფო უნივერსიტეტის D 301 აუდიტორია
დასწრება თავისუფალია.

სემინარი საბუნებისმეტყველო საგნების პედაგოგებისთვის
2015-03-28 10:00
ილიას სახელმწიფო უნივერსიტეტში წარმატებით მიმდინარეობს ევროკომისიის მე-7 ჩარჩო პროგრამის ფარგლებში დაფინანსებული პროექტი PROFILES, რომელშიც ევროპის 21 ქვეყნის 22 უნივერსიტეტი მონაწილეობს. პროექტის მიზანია კვლევაზე დაფუძნებული სწავლების ხელშეწყობა მონაწილე ქვეყნებში. PROFILES -ის კოორდინატორია ბერლინის (გერმანია) თავისუფალი უნივერსიტეტი.
28 მარტს, 10:00 საათზე, ილიას სახელმწიფო უნივერსიტეტის G106 აუდიტორიაში გაიმართება სემინარი საბუნებისმეტყველო საგნების პედაგოგებისთვის. ზოგადსაგანმანათლებლო სკოლების ფიზიკის, ქიმიის და ბიოლოგიის მასწავლებლები საქართველოს სხვადასხვა კუთხიდან გააკეთებენ მოხსენებებს პროექტ PROFILES -ის საქართველოში დანერგვისა და განვითარების შესახებ.
სემინარის სრული პროგრამა იხილეთ აქ.

ფოტოკონკურსი იტალიური კულტურის ცენტრში
2015-03-28 16:30
28 მარტს, 16:30 საათზე, იტალიური კულტურის ცენტრში გაიმართება ფოტოკონკურსი თემაზე Estate 2014 in Italia / 2014 წლის ზაფხული იტალიაში.
ფოტოკონკურსზე წარმოდგენილი იქნება 2014 წლის სტუდენტური ჯგუფის წევრების მიერ იტალიაში გადაღებული ფოტოები. კონკურსის მონაწილეები და გამარჯვებულები დასაჩუქრდებიან.
კონკურსის ბოლოს გაიმართება 2014 წლის ზაფხულში იტალიაში გადაღებული კადრების ჩვენება.

ვორკშოპი მიმდინარე გეომორფოლოგიური კვლევის ფარგლებში
2015-03-30 10:00
30 მარტს, 10:00 საათზე, ილიას სახელმწიფო უნივერსიტეტის G 106 აუდიტორიაში ილიაუნის საბუნებისმეტყველო მეცნიერებებისა და საინჟინრო ფაკულტეტი მკვლევრებსა და დაინტერესებულ სტუდენტებს იწვევს ვორკშოპზე – “კოლხეთის დაბლობის გეომორფოლოგიური შესწავლა, შავი ზღვის დონის ცვლილებები ისტორიულსა და პრეისტორიულ წარსულში, შავი ზღვის სანაპირო ზოლის პალეოკლიმატის და პალეოგარემოს მოდელირება”. ვორკშოპზე, რომელიც ჩატარდება კოლხეთის დაბლობზე და შავი ზღვის სანაპირო ზოლში კიოლნის უნივერსიტეტის სპეციალისტებთან ერთად მიმდინარე გეომორფოლოგიური კვლევის ფარგლებში, დამსწრე აუდიტორია მიიღებს დაწვრილებით ინფორმაციას მიმდინარე კვლევებისა და მიღებული შედეგების შესახებ.
დრო: 30 მარტი, 10:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია
დასწრება თავისუფალია.

პროფესორ ქეთევან ჭანტურიას საჯარო ლექცია
2015-03-30 18:00
30 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში, ლონდონის და ილიას სახელმწიფო უნივერსიტეტის პროფესორი, ქეთევან ჭანტურია, წარმოგიდგენთ საკუთარ წიგნს ინგლისურ ენაზე და წაიკითხავს საჯარო ლექციას თემაზე: “ანორექსია – კვლევა და კლინიკური სინამდვილე”.
დასწრება თავისუფალია.

ლევან ბერძენიშვილის საჯარო ლექცია: იოჰან ვოლფგანგ ფონ გოეთე - ”ფაუსტი” - მეორე მიახლოება
2015-03-30 19:00
30 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში,ჩატარდება ლევან ბერძენიშვილის მორიგი საჯარო ლექცია.
ლექციის თემა: იოჰან ვოლფგანგ ფონ გოეთე – ”ფაუსტი” – მეორე მიახლოება.
ლევან ბერძენიშვილი განიხილავს შემდეგ თემებს: გარიგება მიღმურ სამყაროსთან; მეფისტოფელი, როგორც მებრძოლი ლიბერტინი; ევფორიონი-ბაირონი; სტერეოტიპი: გოეთესა და ბაირონის დაპირისპირება; „ფაუსტი“ კინოში; დავით წერედიანის ქართული თარგმანი – XXI საუკუნის საოცრება.
დრო: 30 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის სამეცნიერო კაფეში: ნათია კოპალიანის საჯარო ლექცია - ”კავკასიური ნაგაზი და მგელი”
2015-03-31 17:00
31 მარტს, სამშაბათს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის სრულ პროფესორთან, ნათია კოპალიანთან.
საუბრის თემაა: კავკასიური ნაგაზი და მგელი – ხდება თუ არა გენთა მიმოცვლა რამდენიმე ათეული ათასი წლის წინ მოშინაურებულ ძაღლებსა და ველური მგლების პოპულაციებს შორის დღემდე და როგორია მისი სიხშირე კავკასიაში?
კავკასიონის მთებში მცხოვრები მწყემსებისთვის ნაგაზი ცხვრის ფარის დაცვისას შეუცვლელი თანაშემწეა. ბევრისთვის წარმოუდგენელია, რომ მეცხვარე ძაღლების ნაწილი შეიძლება სანახევროდ მგელი იყოს.
კვლევამ, რომელიც მგლის ადამიანის სამოსახლოსთან ხშირი გამოჩენის და საქონელზე თავდასხმის მიზეზების შესწავლის მიზნით დაიწყო, აჩვენა მგელსა და ძაღლს შორის მიმდინარე ჰიბრიდიზაციის გაცილებით მაღალი სიხშირე, ვიდრე ეს ევროპაში იყო ნანახი. ცნობილია, რომ ჰიბრიდები ნაკლებად უფრთხიან ადამიანებს, ამიტომ აღნიშნული პროცესის, როგორც თავდასხმის ერთ-ერთი სავარაუდო მიზეზის, გამოვლენა მნიშვნელოვანი იყო. ამისათვის შესწავლილი იქნა მგლების და მეცხვარე ძაღლების მიტოქონდრიული და ბირთვული დნმ-ი. მგლების 10% და ძაღლების 20% ჰიბრიდული წარმოშობისა აღმოჩნდა, მგლების და ძაღლების 3% კი – პირველი თაობის ჰიბრიდები.
კვლევამ აჩვენა, რომ მგლის მოშინაურებიდან მრავალი ათასი წლის შემდეგ მგლისა და ძაღლის პოპულაციებს შორის გენთა მიმოცვლა არცთუ იშვიათი პროცესია და გავლენა აქვს როგორც ძაღლების, ისე მგლების პოპულაციებზე.
მოხსენება შეეხება ჰიბრიდიზაციის პროცესს ძაღლისნაირებში, მის გავლენასა და მიმართულებებს, იმას, თუ როგორ ცვლის იგი ძაღლისა და მგლის ქცევას, და მგლის მოშინაურების საკითხებს.
შეხვედრის დრო: 31 მარტი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

კოკა ბრეგაძის საჯარო ლექცია - რელიგიის მოდერნული გაგება გერმანულ რომანტიზმში
2015-03-31 18:00
31 მარტს, 18 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, ივანე ჯავახიშვილის სახელობის თბილისის სახელმწიფო უნივერსიტეტის ასოცირებული პროფესორი (გერმანული ფილოლოგიის დეპარტამენტი) კოკა ბრეგაძე წაიკითხავს საჯარო ლექციას თემაზე – “რელიგიის მოდერნული გაგება გერმანულ რომანტიზმში (ახალგაზრდა ფრიდრიხ შლაიერმახერის მიხედვით)”.
დასწრება თავისუფალია.

გიგა ზედანიას საჯარო ლექცია - მასა და ბელადი. ფაშიზმის ფსიქოანალიზისათვის
2015-04-01 19:00
1-ლ აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, ილიას სახელმწიფო უნივერსიტეტის რექტორი, გიგა ზედანია, წაიკითხავს საჯარო ლექციას თემაზე – „მასა და ბელადი. ფაშიზმის ფსიქოანალიზისათვის“.
რას გვაძლევს ფსიქოანალიზი ფაშიზმის გაგებისთვის?
ფროიდმა პოლიტიკის ფსიქოანალიტიკური თეორია იმავე პერიოდში შეიმუშავა, როცა ფაშიზმი ისტორიის ასპარეზზე გამოდიოდა. დროში ეს დამთხვევა ერთი მიზეზი უნდა იყოს იმისა, რომ ფროიდის მიერაღწერილი პოლიტიკური დინამიკა ძალიან ჰგავს 1920-იანი წლების იტალიასა და გერმანიაში მიმდინარე პროცესებს. ამ სიახლოვის კიდევ ერთი მიზეზი იმაში მდგომარეობს, რომ როგორც ფროიდი, ერთი მხრივ,ისე მუსოლინი და ჰიტლერი, მეორე მხრივ, თავიანთ შთაგონებას ბრბოს ფსიქოლოგიის მე-19 საუკუნისეულ ტრადიციაში ეძებდნენ; ფროიდს ადამიანთა მასის მამოძრავებელი ფაქტორების გაგება სურდა, ხოლოდიქტატორებს ამავე მასის მართვა უნდოდათ.
რა კავშირია ბრბოს ფსიქოლოგიის ტრადიციასა და რევოლუციურ პროცესებს შორის, რომლებიც ევროპულ საზოგადოებას მე-18 საუკუნის ბოლოდან არყევდნენ? როდის და რატომ ჩნდება ქარიზმატულიბელადის ფიგურა მასების შესახებ რეფლექსიაში? რაშია განსხვავება ორგანიზებულსა და არაორგანიზებულ მასებს შორის? რა არაცნობიერი პროცესები ედო და უდევს საფუძვლად ფაშიზმის აღზევებას?
ლექცია შეეცდება პოლიტიკის ფსიქოანალიზის ტრადიციის გახსენებასა და აქტუალიზაციას.
დრო: 1-ლი აპრილი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

აუტიზმის ცნობადობის ამაღლების მსოფლიო დღესთან დაკავშირებული ღონისძიებები
2015-04-02 13:00
2 აპრილი აუტიზმის ცნობადობის ამაღლების მსოფლიო დღეა. უკვე ტრადიციად დამკვიდრდა, რომ აღნიშნულ დღესთან დაკავშირებით ილიას სახელმწიფო უნივერსიტეტი და ილიაუნის ბავშვის განვითარების ინსტიტუტი გარკვეულ ღონისძიებებს მართავენ.
წელს ილიაუნის A კორპუსის (ჭავჭავაძის გამზ. №32) ფასადზე გადმოიფინება ლურჯი ფერის დიდი ბანერი, რომელიც გამვლელებს შეახსენებს, რომ აპრილი აუტიზმის ცნობადობის ამაღლების თვეა.
ასევე, ილიაუნის ბავშვის განვითარების ინსტიტუტში იქნება ფოტოგადაღებები ნებისმიერი მსურველისთვის – შეგიძლიათ, მობრძანდეთ ინსტიტუტში და თავსატეხის (ფაზლის) ფერადი ნაწილებით სპეციალურად შექმნილი ბანერის ფონზე, სპეციალური მაისურებით გადაიღოთ ფოტოები, რომლებიც განთავსდება ილიას სახელმწიფო უნივერსიტეტის ოფიციალურ ფეისბუქ-გვერდზე. ფოტოგადაღებები იქნება 2-3 აპრილს, 13:00-დან 17:00 საათამდე. მისამართისთვის იხილეთ რუკა.
ილიას სახელმწიფო უნივერსიტეტის მედიაცენტრმა შექმნა 30-წამიანი ვიდეორგოლი, რომელშიც აუტისტური სპექტრის მქონე ბავშვები, მათი მშობლები და თერაპევტები საზოგადოებას აწვდიან იმ ძირითად შეტყობინებებს, რომლებიც ყურადსაღებია.
3 აპრილს, 17:00 საათზე, ილიაუნის წიგნის სახლში „ლიგამუსი“ გაიმართება დისკუსია თემაზე – აუტიზმი და საზოგადოება.
დისკუსიაში მონაწილეობას მიიღებენ: სოფიო კერესელიძე (მშობელი, საქართველოს აუტიზმის ასოციაციის ხელმძღვანელი), ეკატერინე დგებუაძე (საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი), თამარ გაგოშიძე (ნეიროფსიქოლოგი, პროფესორი), ქეთევან მაყაშვილი (კლინიკური ფსიქოლოგი, პროფესორი), ნატა მეფარიშვილი (კლინიკური ფსიქოლოგი, პროფესორი), ნანა ტატიშვილი (ნევროპათოლოგი, პროფესორი). დასწრება თავისუფალია.

ილიაუნის ბიზნესის სკოლა - მასშტაბური დასაქმების ფორუმი
2015-04-02 14:00
2 აპრილს, 14:00 საათზე, ილიას სახელმწიფო უნივერსიტეტის E 207 აუდიტორიაში ჩატარდება მასშტაბური დასაქმების ფორუმი. კომპანია ICGROUP-ის წარმომადგენლები ილიაუნის სტუდენტებს გააცნობენ კომპანიაში არსებულ ვაკანსიებს. სტუდენტებს, სურვილის შემთხვევაში, შესაძლებლობა ექნებათ შეავსონ კომპანიის სააპლიკაციო ფორმები.

ილიაუნის სამეცნიერო კაფეში: რევაზ სოლომონიას საჯარო ლექცია - ”მიტოქონდრიები და მეხსიერება”
2015-04-02 17:00
2 აპრილს ხუთშაბათს, 17:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე სრულ პროფესორთან, რევაზ სოლომონიასთან.
საუბრის თემა: მიტოქონდრიები და მეხსიერება – აქვს თუ არა მიტოქონდრიებს, ენერგიით უზრუნველყოფის გარდა, სხვა როლი ნერვული სისტემის ფუნქციობაში?
მოხსენებაში განხილული იქნება ის მოლეკულური ცვლილებები, რომლებსაც ადგილი აქვს წიწილებში მხედველობითი შთაბეჭდვის მეხსიერების ჩამოყალიბების პროცესში. განსაკუთრებული ყურადღება დაეთმობა მიტოქონდრიული პროტეომის ცვლილებებს და პრობლემას: აქვს თუ არა მიტოქონდრიებს, ენერგიით უზრუნველყოფის გარდა, სხვა როლი ნერვული სისტემის ფუნქციობაში?
შეხვედრის დრო: 2 აპრილი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

მთარგმნელები ილიაუნის ლიტერატურულ კლუბში - შეხვედრა ხათუნა ცხადაძესთან
2015-04-02 19:00
2 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი სტუმრად იწვევს ხათუნა ცხადაძეს, რომელმაც სხვადასხვა დროს თარგმნა: უმბერტო ეკოს ”ვარდის სახელი“ და ”პრაღის სასაფლაო“, უმბერტო ეკოსა და კარლო მარია მარტინის ”რა სწამს მას, ვისაც არ სწამს“, ანტონიო ტაბუკის ”მიაჩნია პერეირას“ და სხვა.
უმბერტო ეკოს ”ვარდის სახელი“ ილიაუნის ლიტერატურული პრემიის ერთ-ერთი ფინალისტი რომანია, რომელიც ხათუნა ცხადაძემ 2011 წელს თარგმნა. რომანი გამომცემლობა ”დიოგენემ” გამოსცა. მომხსენებელი ავტორის, რომანის და თარგმნის პროცესის შესახებ ისაუბრებს.
დრო: 2 აპრილი, 19:00 საათი
ადგილმდებარეობა: წიგნის სახლი ”ლიგამუსი“
დასწრება თავისუფალია.

ირაკლი მაჭარაშვილის საჯარო ლექცია - ”ეკოსისტემების ეკონომიკური შეფასება“
2015-04-03 16:00
3 აპრილს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, ასოცირებული პროფესორი, ირაკლი მაჭარაშვილი, წაიკითხავს საჯარო ლექციას თემაზე – ”ეკოსისტემების ეკონომიკური შეფასება“.
ილიაუნის პროექტი „ახალი განმანათლებლობა“ ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
დასწრება თავისუფალია.
ლექციის დრო: 3 აპრილი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. №32)

ილიაუნის ტექნოლოგიების კომერციალიზაციის ოფისის (TCO) პრეზენტაცია
2015-04-03 17:00
3 აპრილს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტექნოლოგიების კომერციალიზაციის ოფისის (TCO) პრეზენტაცია. პრეზენტაციაზე წარმოდგენილი იქნება:

TCO-ს მიზნები და ამოცანები;
TCO-ს სამოქმედო გეგმა;
TCO-ს მიერ შეთავაზებული სერვისები.

ილიას სახელმწიფო უნივერსიტეტის ტექნოლოგიების კომერციალიზაციის ოფისი (TCO) ჩამოყალიბდა აშშ-ის სამოქალაქო კვლევებისა და განვითარების ფონდისა და საქართველოს სამეცნიერო-ტექნოლოგიური განვითარების ფონდის მხარდაჭერით. ის ერთ-ერთიპირველია საქართველოს სახელმწიფო უნივერსიტეტებს შორის და უზრუნველყოფს კვლევით დაწესებულებებსა და კომერციულ კომპანიებს შორის კომუნიკაციის გაუმჯობესებას. ეს პროცესი, თავის მხრივ, განაპირობებს სამეცნიერო ინოვაციების დაკავშირებასბაზრის არსებულ მოთხოვნებთან და შემდგომი კვლევებისა და განვითარებისთვის დამატებითი შემოსავლის წყაროს შექმნას. TCO-ს გუნდი მზად არის, დაეხმაროს გამომგონებლებს და სრული იურიდიული და მარკეტინგული მომსახურება გაუწიოს ახალი ტექნოლოგიების შემქმნელებს.
პრეზენტაციის დრო: 3 აპრილი, 17:00 საათი
ადგილმდებარეობა: G 106
დასწრება თავისუფალია.

აუტიზმის ცნობადობის ამაღლების მსოფლიო დღე - დისკუსია თემაზე: აუტიზმი და საზოგადოება
2015-04-03 17:00
3 აპრილს, პარასკევს, 17:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, აუტიზმის ცნობადობის ამაღლების მსოფლიო დღისადმი მიძღვნილი ღონისძიებების ფარგლებში, ბავშვის განვითარების ინსტიტუტისა და საქართველოს აუტიზმის ასოციაციის ორგანიზებით, ჩატარდება დისკუსია თემაზე – აუტიზმი და საზოგადოება.
დისკუსიის მიზანია საზოგადოების აქტიურობის გაზრდა და მსჯელობის დაწყება თემაზე:

აუტიზმის მქონე ბავშვი, ოჯახი და საზოგადოება – მიღწევები და გამოწვევები

ისაუბრებენ: სოფიო კერესელიძე (მშობელი, საქართველოს აუტიზმის ასოციაციის ხელმძღვანელი), ეკატერინე დგებუაძე (საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი), თამარ გაგოშიძე (ნეიროფსიქოლოგი, პროფესორი), ქეთევან მაყაშვილი (კლინიკური ფსიქოლოგი, პროფესორი), ნატა მეფარიშვილი (კლინიკური ფსიქოლოგი, პროფესორი), ნანა ტატიშვილი (ნევროპათოლოგი, პროფესორი).
დისკუსიის ბოლოს მომხსენებლებს და მონაწილეებს საშუალება ექნებათ, შეუერთდნენ ფოტოკამპანიას და ფოტოები გადაიღონ აუტიზმის ცნობადობის ამაღლების ბანერთან. აღნიშნული სურათები ”ფეისბუქით” გავრცელდება და აუტიზმის სპექტრის შესახებცნობადობის გაზრდას შეუწყობს ხელს.
დისკუსიის დრო: 3 აპრილი, 17:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.
2015 წელი

ნუგზარ პაპუაშვილი - ტოლერანტობა და ქართული კულტურა
2015-04-03 19:00
3 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ნუგზარ პაპუაშვილი წაიკითხავს საჯარო ლექციას თემაზე – ტოლერანტობა და ქართული კულტურა.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით,პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარულიპრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან,ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 3 აპრილი, 19:00 საათი
ადგილმდებარეობა: წიგნის სახლი ”ლიგამუსი”

პროფესორ ანა გლეონეკის ლექცია-სემინარები
2015-04-06 12:00
6-დან 9 აპრილის ჩათვლით, ილიას სახელმწიფო უნივერსიტეტის G 106 აუდიტორიაში, სოციალური და კულტურის კვლევების ინსტიტუტის მოწვევით, 6-კრედიტიანი საბაკალავრო სპეცკურსის – „თემი, ძალადობა, სხეული – XX საუკუნის პოლიტიკის თეორეტიკოსები“ – ფარგლებში, პროფესორი ანა გლეონეკი ჩაატარებს 4 ლექცია-სემინარს.
განრიგი
▪ 6 აპრილი, 12:00-15:00 საათი
▪ 7 აპრილი, 11:00-15:00 საათი
▪ 8 აპრილი, 11:00-15:00 საათი
▪ 9 აპრილი, 14:00-18:00 საათი
თემატიკა
▪ პოლიტიკური სხეულის ანალოგიის არენდტისეული დეკონსტრუქცია: მრავლის რედუქცია ერთზე და პოლიტიკური ფილოსოფიის წყაროები;
▪ დემოკრატიული „დეზინკორპორაცია“: პოლიტიკაში სხეულის ფანტაზმის ანალიზი კლოდ ლეფორის მიერ. დემოკრატიის „სხეულის გარეშეობა“: პოლიტიკურის სიმბოლური წაკითხვა;
▪ სხეულებზე ძალაუფლება: „პოლიტიკური სხეულის“ სხვაგვარი ანალიზი: დისციპლინებისა და ბიო-ძალაუფლების ფუკოსეული ანალიზი და „პოლიტიკური სხეულის“ გაგების ხელახალი განსაზღვრება ფუკოს მიერ;
▪ ბიოპოლიტიკის მიღმა: იმუნიზაციის ცნება: პოლიტიკაში იმუნურობის ცნება ჟაკ დერიდას მიხედვით. რობერტო ესპოზიტოს მიერ ფუკოს კრიტიკა და პოლიტიკური სხეულის ანალოგიის აღორძინება;
▪ შესაძლებელია თუ არა ანალოგიის გადახალისება? – ჟილბერ სიმონდონის სოციოპოლიტიკური აზროვნება და პოლიტიკური სხეულის ახალი ანალოგიის ბერკეტები მორის მერლო-პონტის აზროვნებაში.
პროფესორ ანა გლეონეკის შესახებ
ანა გლეონეკი (Anne Gléonec) ფილოსოფიის აგრეჟე და დოქტორია. სადოქტორო დისერტაცია დაიცვა 2011 წელს, პარიზის დიდროს უნივერსიტეტში – პარი 7, სათაურით: „სხეულიდან პოლიტიკურ სხეულამდე? ანალოგიის ფენომენოლოგიური წესით გარდაქმნის ცდა“. საფრანგეთში ხუთწლიანი პედაგოგიური მოღვაწეობის შემდეგ, პროფესიული საქმიანობა გააგრძელა პრაღაში, სოციალური მეცნიერებების კვლევის ფრანგულ ცენტრსა (CEFRES/CNRS) და პრაღის კარლის უნივერსიტეტში, სადაც ასწავლის და კვლევითი ხელმძღვანელია 2009 წლიდან.
მისი ფილოსოფიური ინტერესის საგანი უპირატესად ფენომენოლოგია და ფენომენოლოგიური აზროვნებაა, რომელიც ორ ღერძს ემყარება: (1) სხეულის ფენომენოლოგია და მისი კრიტიკული ჩარევა მეცნიერებებში (მერლო-პონტის შრომების გავლით) და (2) პოლიტიკურის ფენომენოლოგია. ფილოსოფიის ინსტიტუტში მისი პროექტის სახელწოდებაა: „განსხეულება პოლიტიკაში: სიცოცხლისა და ანალოგიის ძალაუფლების საკითხი საბუნებისმეტყველო და სოციალური მეცნიერებების გადაკვეთაზე“.
პროფესორ ანა გლეონეკის შესახებ დამატებითი ინფორმაცია იხილეთ ბმულზე. http://bit.ly/1xuXkOE
ლექცია-სემინარებზე დასწრება თავისუფალია.
ადგილმდებარეობა: ილიას სახელმწიფო უნივერსიტეტის G 106 აუდიტორია
დრო: 6-9 აპრილი
შენიშვნა: 9 აპრილს, მიუხედავად იმისა, რომ ოფიციალურად უქმე დღეა, ლექცია-სემინარი მაინც ჩატარდება.
